Verda akvalciono

Verda akvalciono (Chloroceryle americana), iam nomata simple verda alciono, estas birdo de la grupo de Amerikaj verdaj alcionoj, tio estas de la genro Chloroceryle, subfamilio akvalcionoj, kaj familio alcededoj. 

Distribuo
Tiu ĉi specio estas loĝanta kaj reproduktanta el suda Teksaso en Usono suden tra Centra kaj Sudameriko ĝis centra Argentino.

Tiu malgranda alciono reproduktiĝas ĉe riveroj en arbaroj aŭ mangrovejoj. 
Aspekto
La Verda alciono estas 19 cm longa kaj pezas 27 g. Ĝi havas la tipan alcionan formon, kun mallonga vosto kaj longa beko. Ĝi estas malhelverda supre, kun blankaj markoj en flugiloj kaj vosto kaj blanka kolumo.

Maskloj havas blankajn subajn partojn krom larĝan brunan brustozonon kaj kelkajn verdajn punktojn en flankoj. Inoj havas blankecajn subajn partojn kun du verdaj brustostrioj, el kiuj la suba konektas al la verda punktado ventroflanka.

La subspecio C. a. croteta kiu loĝas en Trinidado kaj Tobago havas pli grandan kaj fortikan bekon ol la kontinenta formo.
Subspecioj
 Chloroceryle americana (Gmelin) 1788.
 Chloroceryle americana americana (Gmelin) 1788. 
 Chloroceryle americana cabanisii (Tschudi) 1846. Ĉilio
 Chloroceryle americana hachisukai Laubmann, A. 1942.
 Chloroceryle americana mathewsii Laubmann, A. 1927.
 Chloroceryle americana septentrionalis (Sharpe) 1892.
Kutimoj
La Verda alciono estas ofte vidata ripoza sur malalta ombra branĉo ĉe akvo antaŭ plonĝi kapantaŭen post sia fiŝa predo. Ili manĝas ankaŭ akvajn insektojn. Tiuj birdoj ofte elsendas ŝtonecan sonorilan alvokon.

La nesto estas en horizontala tunelo ĝis unumetre longa elfosita en riverbordo. La ino demetas tri, foje kvar, ovojn.
Bildaro

Referencoj
  Ne minacata

 Eksteraj ligiloj 
Filmoj de Verda alciono ĉe Interreta Birdokolekto
USGS
Poŝtmarkoj (el Salvadoro, Meksiko, Nikaragvo, Paragvajo, Surinamo) kun teritoria mapo
Fotaro de Verda alciono  VIREO
Foto-Alta Res; Artikolo geometer—"Brazil Photos"

Kategorio:Alcededoj
Kategorio:Birdoj de Ameriko